open-index/open-wikipedia-markdown huggingface dataset:
Schregenmoor

**Schregenmoor** () is en lütten Oort in de Gemeen Düünbeudel in’n Landkreis Stood, Neddersassen.

## Geografie

De Oort liggt op de Stoder Geest in en Rebeed mit veel Moor. Dat Water ut dat Rebeed flütt in’n Oosten över den Oosterbeek na de Haschenfleter Wettern af.

De Naveröörd sünd Middelsdörp in’n Noordwesten, Middelsdörp-Siedlung in’n Noorden, Haddörp in’n Noordoosten, Wiepenkathen in’n Süüdoosten, Wittenmoor in’n Süden un Düünbeudel in’n Westen.

## Historie

Schregenmoor weer fröher bloot en enkelten Hoff un hett al jümmer to de Gemeen Düünbeudel höört. Ok vondaag sünd dat bloot en poor Hüüs. De Oort hett mit de *[[Amanda]]* en ole Galeriehollanner-Windmöhl, de 1896 boot worrn is, un dor blangen dat Landgasthuus an de B 73. Vörher harr hier al en Möhl stahn, de 1853 boot worrn, aver 1874 un 1896 afbrennt is.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hammoh in’n Kanton Himmelpoorten höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Himmelpoorten in’n Kanton Himmelpoorten.

Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n ne’en un grötteren Kreis Stood.

### Inwahnertall

### Religion

Schregenmoor is evangeelsch-luthersch präägt un höört to dat Kaspel von de Marienkark in Himmelpoorten. Bet 1895 weer de Oort Deel von dat Kaspel Olendörp, is denn aver na Himmelpoorten wesselt, dat dichter bi weer.

För de Kathoolschen is de Hillig-Geist-Kark in Stood tostännig.

## Kultur

### Verenen

De Möhlen- un Heimaatvereen Düünbeudel-Schregenmoor is 1993 grünnt worrn.

## Weertschop un Infrastruktur

För Schregenmoor is de freewillige Füürwehr Düünbeudel mit tostännig.

### Verkehr

Schregenmoor liggt an de Bundsstraat 73 un is över disse Straat mit Stood un Düünbeudel verbunnen. Lüttjere Straten gaht na Middelsdörp-Siedlung un Wittenmoor.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so negen Kilometer in’n Oosten von Schregenmoor an de B&nbsp;73.

De nächste Bahnhoff is so bi dree Kilometer wied weg in’n Noordwesten de Bahnhoff Hammoh an de Nedderelvbahn von Cuxhoben na Hamborg.

## Footnoten





## Weblenken

* De Windmöhl bi de Neddersassische Möhlenstraat (hoochdüütsch)
* Landhotel Schregenmoor (hoochdüütsch)
Wittenmoor (Gemeen Düünbeudel)

**Wittenmoor** () is en lütt Dörp in de Gemeen Düünbeudel in’n Landkreis Stood, Neddersassen.

## Geografie

De Oort liggt in dat Witte Moor op de Stoder Geest. Dat Water ut dat Rebeed flütt in’n Noorden över’n Oosterbeek na de Haschenfleter Wettern, in’n Oosten över’n Kattenbeek na de Swing un in’n Süüdwesten över Gravens ok na de Swing.

De Naveröörd sünd Schregenmoor in’n Noorden, Wiepenkathen in’n Oosten, Swing in’n Süden, Heinbockel in’n Westen un Düünbeudel in’n Noordwesten.

## Historie

Wittenmoor is 1830 mit teihn Steden to 49 Morgen as Moorkolonie grünnt worrn.

### Verwaltungsgeschicht

De Oort hett vör 1859 to dat Amt Stood tohöört un denn von 1859 bet 1885 to dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

Wittenmoor weer en egenstännige Gemeen. 1929 is de Gemeen denn aver mit de Gemeen Düünbeudel tohoopleggt worrn.

### Inwahnertall

### Religion

Wittenmoor is evangeelsch-luthersch präägt un höört to de Karkengemeen von de Markus-Kark in Hahl. Vördem de Karkengemeen 1965 grünnt worrn is, hett Wittenmoor to dat Kaspel von de Cosmae-Kark in Stood tohöört.

För de Kathoolschen is de Hillig-Geist-Kark in Stood tostännig.

Dat Dörp hett en egen Karkhoff, de in’n Süüdoosten op de Geest liggt. De Karkhoff liggt op dat Rebeed von Wiepenkathen.

## Infrastruktur

För Wittenmoor is de Freewillige Füürwehr Düünbeudel mit tostännig.

### Verkehr

Wittenmoor liggt twischen de Bundsstraat 73 un de Bundsstraat 74 un is över lüttjere Straten ok noch mit Heinbockel verbunnen.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so teihn Kilometer in’n Oosten von Wittenmoor an de B&nbsp;73.

De nächste Bahnhoff is so bi veer Kilometer wied weg in’n Noorden de Bahnhoff Hammah an de Nedderelvbahn von Cuxhoben na Hamborg.

Wittenmoor höört to de Öörd mit tweesprakige Oortsschiller mit Hoochdüütsch un Plattdüütsch. De ne’en Schiller sünd opstellt worrn, nadem 2016 ok Düünbeudel ne’e Oortsschiller kregen hett.

## Footnoten





## Weblenken
Swing (Dörp)

**Swing** () is en Dörp in de Gemeen Freenbeek (Samtgemeen Freenbeek) in’n Landkreis Stood, Neddersassen. Bi Swing höört ok von öllers dat Good Swing un de lüttjere Oort Hogenoher Forth mit bi.

## Geografie

Dat Dörp liggt an’n Stroom Swing, von den dat Dörp den Naam hett. De Naveröörd sünd Wittenmoor un Wiepenkathen in’n Noorden, Hagen in’n Oosten, Freenbeek in’n Süden, Hogenoh in’n Westen un Heinbockel in’n Noordwesten.

## Historie

In’n Eersten Weltkrieg sünd 20 Soldaten ut Swing fullen oder vermisst un in’n Tweten 37.

### Verwaltungsgeschicht

De Oort hett vör 1784 to dat Amt Harsfeld tohöört, von 1784 bet 1850 to dat Gericht Swing un denn von 1850 bet 1859 to dat Amt Stood-Gothenborg. Von 1859 bet 1885 weer dat in dat Amt Himmelpoorten un na 1885 in’n Kreis Stood. 1932 is dat Deel von’n ne’en, grötteren Kreis Stood worrn.

De Gemeen Swing hett in de Tied vör 1972 toletzt to de Samtgemeen Freenbeek tohöört. De is mit de Gemeenreform in Neddersassen to’n 1. Juli 1972 oplööst worrn. Do is de ne’e un gröttere Samtgemeen Freenbeek billt worrn, to de de Oort sietdem höört. Swing is dorbi tohoop mit Lüttjen Freenbeek, Groot Freenbeek un Wehl Deel von de ne’e Gemeen Freenbeek worrn.

### Inwahnertall

### Religion

Swing is evangeelsch-luthersch präägt un höört to dat Kaspel von de Petrus-Kark in Mulsen.

### Wapen

Dat Wapen von Swing wiest op grönen Grund en sülvern Wellenbalken.

De Wellenbalken steiht för de Swing.

## Kultur

En Denkmaal för de Fullenen ut de twee Weltkrieg’ steiht bi de Kapell an’n Karkhoff. Blangen de Fullenen ut Swing sülvs warrt ok acht Soldaten gedacht, de ut de Oostrebeden kemen un de-ehr Familien na’n Krieg in Swing en ne’e Heimat funnen hebbt.

In Swing warrt jümmer an’n eersten Advent Wiehnachtsmarkt fiert.

## Weertschop un Infrastruktur

De Kreisspoorkass Stood harr in Swing in de *Borgstraat 39* en Filiaal, de to’n 28. Februar 2017 dichtmaakt hett.

### Verkehr

Swing liggt an de Kreisstraat 1, över de dat in’n Noorden an de Bundsstraat 74 anbunnen is. In’n Süden löppt de Straat na Freenbeek.

## Lüüd

De Politiker Joachim Burfeindt is 1892 in Swing boren.

## Footnoten
Wehl (Freenbeek)

**Wehl** () is en Dörp in de Gemeen Freenbeek in’n Landkreis Stood, Neddersassen.

## Geografie

De Naveröörd sünd Freenbeek in’n Noorden, Deinst, Helmst un Sandkroog in’n Noordoosten, Frankenmoor, Lusthoop un Bargst in’n Süüdoosten, Groten Aasp in’n Süüdwesten un Kutenhult in’n Westen.

## Historie

Wehl kummt an’n 17. März 986 as *Uuidula* toeerst in en Oorkunn von König Otto III. vör, in de he dat Verhältnis twüschen dat Klooster Heeßel un dat Arzbisdom Bremen regelt.

Vör 1852 weer dat Dörp in de Böörd Mulsen binnen dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 hett dat denn to’n Kreis Stood höört un von 1932 af an to’n hüdigen Kreis Stood.

De Gemeen Wehl hett von 1965 bet 1972 to de Samtgemeen Freenbeek tohöört. De is 1972 oplööst worrn. In dat Johr is mit de Kommunalreform in Neddersassen de ne’e un gröttere Samtgemeen Freenbeek billt worrn, to de de Oort sietdem höört. Wehl is dorbi tohoop mit Lüttjen Freenbeek, Groot Freenbeek un Swing Deel von de ne’e Gemeen Freenbeek worrn.

In’n Eersten Weltkrieg sünd 8 Soldaten ut Wehl fullen oder vermisst un in’n Tweten 29.

### Inwahnertall

### Religion

Wehl is evangeelsch-luthersch präägt un hett bet 1959 to dat Kaspel von de Primus-Kark in Bargst höört. Nu höört dat to de Martin-Luther-Kark in Freenbeek. In de Tied 1111/1116 hett Wehl noch to dat Kaspel von de Kark in Mulsen tohöört.

## Kultur

En Denkmaal för de Fullenen ut de twee Weltkrieg’ steiht bi’n Karkhoff.

### Vereens

De Schüttenvereen von Wehl is 1951 grünnt worrn un de Freewillige Füürwehr 1936.

## Infrastruktur

### Verkehr

Wehl liggt an de Kreisstraat 50 un is över disse Straat in’n Noorden mit Freenbeek verbunnen un denn över de K&nbsp;1 an de Bundsstraat 74 anbunnen. In’n Süüdoosten löppt de Straat denn na Bargst. Na Süüdwesten löppt de Kreisstraat 61 na Groten Aasp.

## Literatur

* Walter Holst: *„Uuidula“ 986 bis 1986. 1000 Jahre Wedel und 50 Jahre freiwillige Feuerwehr.* Egenverlag, Heimatvereen Freenbeek, 1986

## Footnoten
Abbenfleet

**Abbenfleet** () is en Dörp in de Gemeen Stood in’n Landkreis Stood, Neddersassen.

## Geografie

Dat Dörp liggt direktemang an de Elv un hett ok en lütten Haven, de vondaag aver bloot noch von Sportseglers bruukt warrt. De Naveröörd sünd Barnkroog in’n Noordwesten un Bützfleet in’n Süüdwesten.

In’n Süden von Abbenfleet doot Abbenfleter Slüsenfleet, Bützfleter Kanaal un Hörn-Götzdörper Kanaal in de Bützfleter Süderelv münnen.

## Historie

Toeerst in de Oorkunnen kummt de Oort 1124 vör, as Markgraaf Rudolf I. dat Klooster Harsfeld en Hoov Land in Abbenfleet schunken hett. Aver ok ut de Tied vör dat hüdige Dörp gifft dat Funnen. 2008 sünd to’n Bispeel en Lehmaven un Schören ut de Tied von 0 bet 375 na Christus funnen worrn.

Von 1869 af an is bi Abbenfleet von de Prüßen de Festung Grauerort anleggt worrn, de över dat Fohrwater von de Elv waken schull.

In’n Eersten Weltkrieg sünd 10 Soldaten ut Abbenfleet fullen oder vermisst.

### Inwahnertall

### Religion

Abbenfleet is evangeelsch-luthersch präägt un höört to dat Kaspel von de Nicolai-Kark in Bützfleet.

För de Kathoolschen is de Hillig-Geist-Kark in Stood tostännig.

## Kultur

En Denkmaal för de Abbenfleter Fullenen ut de twee Weltkrieg’ steiht bi de Nicolai-Kark in Bützfleet.

De Bützfleter Wiehnachtsmarkt warrt jümmer an’t eerste Wekenenn in’n Advent in de Festung Graueroort in Abbenfleet fiert. Den eersten Wiehnachtsmarkt in de Festung hett dat 2010 geven.

## Infrastruktur

### Verkehr

Dat Dörp liggt blangen de Landsstraat 111, de ok *Obstmarschenweg* heet.

Von 1899 bet 1933 harr dat Dörp en Bahnhoff an de Kedener Kreisbahn. Vondaag is de nächste Bahnhoff de in Stood an de Nedderelvbahn, de so bi teihn Kilometer weg is.

### Scholen

Fröher harr Abbenfleet en egen Volksschool, nu mööt de Kinner aver na Bützfleet op de Grundschool an’t Fleet. Na Realschool mööt se na de Realschool Hohenwedel in Stood un na Gymnasium na de Vincent-Lübeck-School.

## Footnoten
Erich Leist

**Erich Leist** (* 13. Mai 1935 in Marpingen; † 13. August 2014) weer en düütsch Footballspeler.  

## Karriere
Leist fung an mit Footballspelen bi sien Heimatvereen *FC Hellas Marpingen*.

För Borussia Neunkirchen speel he 1963/64 un 1966/67 in de Regionalliga Südwest un 1964/65, 1965/66 und 1967/68 in de Football-Bundsliga. He speel in de Afwehr un keem insgesamt up 73 Bundsligaspelen, in de he kien Door schaaten hett.

## Privates
Leist weer verheiraadt un harr dree Kinner. 

## Weblenken
* Leist bi Fußballdaten.de

## Enkeld Nahwiesen
Haven Bützfleet

De **Haven Bützfleet** is en Haven an de Elv bi’n Oort Bützfleet (Deel von de Gemeen Stadt Stood). De Haven liggt 60 Seemielen (110 km) von de Noordsee af (meten von Elv 1).

De Haven is groot noog för Scheep, de 270 m lang sünd un 14 m Deepgang hebbt. De Lagerflächen sünd alltohoop 18.500 m² groot. De Ünnerscheed twischen Ebb un Flood in’n Haven is 3,1 m.

De Haven warrt vör allen von dat Aluminiumwark von Aluminium Oxid Stood un dat Chemiewark von dat Dow-Wark Stood bruukt.

Opstunns warrt de Haven von Niedersachsen Ports op 46 ha noch wieder utboot.

De Haven is över de Bundsstraat 73 un de Autobahn 26, de to’n groten Deel noch nich trech is, nich good an dat Stratennett anslaten. In Tokumst, wenn de A 26 un de plaante A 20 mit’n Elvtunnel bi Drochters trech sünd, ännert sik dat aver ganz un gor.

## Weblenken

* Websteed von’n Haven (hoochdüütsch)
Kedener Kreisbahn

}

|}

|}
De **Kedener Kreisbahn (KKB)**, von de Plattdüütschen faken *Klütenbahn* nöömt, weer en 50,5&nbsp;km lange Smallspoorbahn in Meterspoor, de den fröheren Kreis Keden (vondaag de noordwesten Deel von’n Landkreis Stood) anslaten hett. Se hett von’n 13.&nbsp;Juni 1899 bet 15.&nbsp;November 1933 de Stadt Stood över Bützfleet, Drochters, Wischhaven, Freeborg un Balje mit Itzwöörden verbunnen. Den Personenverkehr in’n Deel westen von Freeborg hebbt se al an’n 22.&nbsp;Mai 1932 opgeven. 

De Kedener Kreisbahn (KKB) weer Egendom von’n Kreis Keden (von 1932 af an: Kreis Stood) un harr von 1910 af an en egen Bedrievsführung (vörher: Havestadt & Contag, Berlin).

Kunnen weren vör allen Tegeleen un de Bueree. 
De Bahnhoff in Stood leeg to’n Noordoosten von’n Bahnhoff von de Nedderelvbahn. De Streck güng in’n Oosten üm de Ooldstadt rüm, an’t Soltdoor geev dat en Haltesteed („Kathoolsch Bahnhoff“ nöömt). Alltohoop geev dat 29 Bahnhööv un Haltesteden. In Wischhaven weer de Elvfähr Glückstadt–Wischhaven anbunnen, in Itzwöörden de Fähr över de Oost.

Bloot op 6,7&nbsp;km harr de Bahn en egen Bahnkörper, ans lööp se blangen de Landstraten, de dat al geev.

De Personenverkehr weer nich dull. Bet to’n Enn von de Johren 1920 hebbt se elk Johr üm un bi 300.000 Lüüd föhrt. Twischen Stood un Freeborg föhren fiev bet söss Togpoor elk Dag, twischen Freeborg un Itzwöörden twee bet dree. Ok as se twischen 1923 un 1926 en Drievwagen insett hebbt, hett sik nix ännert. 

De Göderverkehr weer noch minner. Elk Johr hett de Bahn so bi 30.000 Tunnen föhrt, in gode Johren bet 60.000 Tunnen. Twee Drüddel dorvon güngen bloot bet to’n Stoder Haven. De Transport op Rullwagen güng bloot bet Brunshusen na de Glasfabrik, allens annere müss ümlaadt warrn. Disse Verkehr bleev aver ok noch na dat Enn von’n Personenverkehr bet to’n 1.&nbsp;April 1936. Aver de Töög föhren bloot na Bedarf. De Streck in Normalspoor hett an’n 1.&nbsp;Juli 1937 de Düütsche Rieksbahn övernahmen. Na de Gasanstalt sünd noch bet in de Johren 1960 Töög föhrt, na’n Haven bet 1973. 

## Literatur

* Hans-Otto Schlichtmann: *Die Kehdinger Kreisbahn Stade–Freiburg–Itzwöhrden*. Kreisspoorkass Stood, 3. Oplaag, Stade 1997
* Gerd Wolff: *Deutsche Klein- und Privatbahnen. Band 10: Niedersachsen 2. Zwischen Weser und Elbe.* EK-Verlag, Freiburg 2007, S. 72–93, ISBN 978-3-88255-669-8

## Weblenken

* Över de Kedener Kreisbahn (hoochdüütsch)
Ludwig Teichmann

**Ludwig Teichmann** (* 14. Mai 1909 in Uelzen; † 24. Januar 1947; Belgrad (henricht)) weer in dat natschonalsozialistisch Düütsch Riek SS-Obersturmbannführer un Führer vun de Insatzgrupp E in Kroatien.

All in‘ 1. Juni 1929 is he de SS bitreden (Liddmaat-Nr. 1.789). Ebenso wurr he all in fröh Tiet NSDAP-Liddmaat (Liddmaat Nr. 134.523).

An‘ 1. Oktober 1932 wurr Teichmann in den Offiziersrang befördert un to’n SS-Untersturmführer ernannt. Wiedere Beförderungen geev dat an‘ 11. Juni 1933 to‘n SS-Sturmhauptführer, an‘ 20. April 1935 to‘n SS-Sturmbannführer un an 13. September 1936 to‘n SS-Obersturmbannführer.

Teichmann weer Führer vun de Insatzgrupp E in Kroatien van‘ 2. August 1941 bit 24. April 1943 un denn as Polizeioffizier bi de düütsch Militärverwalten in Serbien tätig.

Nah sien Fangennahm wurr vör de jugoslaawsch Militärgerichtshoff in Belgrad an‘ 9. Dezember 1946 dat Verfohren tegen Teichmann un 20 wiederen Anklaagten wegen Kriegsverbreken inleit. Dat Gericht hett hüm an‘ 22. Dezember 1946 to’n Dood veroordeelt. An‘ 24. Januar 1947 wurr dat Doodsoordeel dör Uphangen in Belgrad vulltrucken.
Elli Ochowicz

**Elizabeth (Elli) Ochowicz** (* 15. Dezember 1983 in Waukesha, Wisconsin) is en US-amerikaansch Iesflinklöperin. Hör Spezialstrecken sünd de Körtstrecken 500 un 1000 Meter.  
Up de 500-Meter-Streck wurr se bi de Olympisch Winterspelen 2002 in Salt Lake City 22. un 2006 in Turin keem se up den 23. Platz. 2010 keem se bi de Olympisch Winterspelen över 500 Meter up den 17. Platz. Bi de US-amerikaanisch Meesterschapen kunn se up verscheeden Strecken 2004, 2005 un 2006 winnen.

Se is Dochter vun de Olympiasiegerin vun 1976 Sheila Young un Jim Ochowicz, en Radsportler, de hüüd Präsident vun den US-amerikaanisch Radsportverband *USA Cycling* is.

## Weblenken
* Statistik bi ''Speedskatingnews''
* Fotos bi ''DESGphoto''
* Elli Ochowicz bi ''Skateresults''
* Elli Ochowicz bi dat ''United States Olympic Committee''
Manchester Terrier

De **Manchester Terrier** is en vun de FCI anerkannt Hunnenrass ut Grootbritannien (FCI-Gruppe 3, Sektion 1, Standard Nr. 71). 

## Herkunft un Historie
Vörfohren vun disse ut Grootbritannien stammend Rass wurrn Enn‘ vun dat 18. Johrhunnert eerstmals as „Black und Tan Terrier“ erwähnt. He weer en Arbeitshund, de jagdlich führt wurr un todem en Rattler, also en Hund, de Huus un Hoff free vun Naagdeerten un lütt „Rööftüüch“ hollen sull.

Ut den Black und Tan, de dat in twee Felltypen geev: glatt- un ruuchhoorig, hebbt sück in dat 19. Johrhunnert wiedere Terrierrassen entwickelt, ünner annern ok de  Düütsch Jagdterrier. En Verwandtschaft to de Pinscher, Welsh Terrier oder Beauceron kann man nich afstrieden. Ut en Lien entwickel sück denn över den  „Old Black and Tan Terrier“, der hüüdige Manchester Terrier, nömmt nah de Stadt Manchester. Manchester weer Enn‘ vun dat 19. Johrhunnert de Swoorpunkt vun de Tucht. Eerst bannig laat, etwa in dat Johr 1970 funnen Vertreder vun disse Rass ok den Weg nah Düütschland. 

## Beschrievung
He sütt en düütsch Pinscher bannig ähnlich, is aber fiener baut: bit 41&nbsp;cm groot bi en Gewicht van 10&nbsp;kg, deepswaart un satt mahagoniähnliche Lohfarv; dat Fell liggt dicht an, is glatt, kört un glänzend.

## Weblenken

*
Simon van der Meer

**Simon van der Meer** (* 24. November 1925 in Den Haag, † 4. März 2011 in Genf) weer en nedderlännschen Physiker un Nobelpriesdräger.

## Wark
Van der Meer un Carlo Rubbia hebbt 1984 den Nobelpries för Physik för „jemehr maatgeven Bidrääg bi dat grote Projekt, dat to’t Opdecken vun de Feldpartikel W un Z, Vermiddlers un de swacke Wesselwirken, föhrt hett“. Di Bidrag vun van der Meer weer dorbi vör allen de Stochastische Köhlen uttoklamüstern un ümtosetten.

Studeert hett van der Meer vun 1945 an an de Technischen Universität Delft, woneem he 1952 sien Diplom kreeg- Dorna hett he bit 1956 in de Philips-Forschungslabors in Eindhoven (vör allen an Elektronenmikroskopen) arbeit. Noch in de Phaas vun’t Grünnen, is he na’t CERN wesselt un is dor bit to sien Rohstand 1990 anstellt wesen. He weer Liddmaat vun de Königlich Nedderlännschen Akademie vu de Wetenschoppen.

In de 1960er Johren hett he an Neutrinoexperimenten mitarbeit, wobi he sien eerste Utfinnen to’n grötter maken vun de Flaatraat ümsett hett. Af 1965 weer he an’t tweete CERN-Experiment to’n Meten vun’t anomale magneetsche Moment vun’t Myon bedeeligt, dat Francis Farley leiden de. Na sien egen Vertellen hett he bi dat Eperiment nich blots ’n masse över Gaumakerphysik lehrt, man ok över de „Denkwies un den Levenswannel“ vun de experimentellen Hoochenergiephysikers.

Dorna weer he bit Mitt vun de 1970er Johren sünners för de Stroomversorgen vun de Magneten an’n ISR (Intersecting Storage Ring) un an’t SPS-Synchrotron verantwoortlich. In’t Johr 1968 hett he ok eerste theoreetsche Ideen för’t Stochastische Köhlen utklamüstert wiel sien Arbeit an’n ISR. de vun anner Lüüd wieterentwickelt un 1974 bi eerste Experimenten an’n ISR anwennt weern. Wichtig worrn is dat Stochastische Köhlen, as Carlo Rubbia un annere dat SPS för den Bruuk as Proton-Antiproton-Collider vörslahn hebbt. De Vörversöken dorto harrn Spood un so is van der Meer  mit R. Billinge verantwoortlich Projektleider för de Konstrukschoon vun den Gaumaker worrn.

Blangen Ernest Orlando Lawrence is Simon van der Meer de eenzige Nobelpriesdräger för de Gaumakerphysik. In’t Johr 1982 hett he de Duddell-Medaille vun’t Institute of Physics kregen. Bito weer he Ehrendokter vun de Universitäten Genf un Amsterdam. Wieter weer he Liddmaat vun de American Academy of Arts and Sciences un korrespondeeren Liddmaat vun de nedderlännschen Akademie vun de Wetenschoppen.

Van der Meer weer siet 1966 verheiraat un harr twee Kinner.

## Borns


## Weblenken
* Informatschonen vun de Nobelpriesstiftung
* Literatur vun un över van der Meer in’n Katalog vun de Düütschen Natschonalbökeree
Hermann Creutzenberg

**Hermann Creutzenberg** (* 14. September 1923 in Hartsgast; † 22. Dezember 1998 in Wittmund) weer en düütsch Politiker (CDU).

Creutzenberg hett eerst de Volksschool besöcht, doran sloot sück en Fortbillensschool un denn noch de Fachschool. In’n Tweeten Weltkrieg hett he dree Johr lang Kriegsdeenst leist. An’ 1. September 1942 wurr he NSDAP-Liddmaat (Liddmaatsnummer 9129630). Siet 1950 weer Creutzenberg as sülvständig Buer tätig. 1968 wurr he Vörsitter vun den CDU-Kreisverband in Wittmund. He weer Liddmaat un Vörstandsliddmaat in mehreren Verbänden un Vereenen. In Hartsgast weer he siet 1952 Ratsherr un tüschen 1958 un 1972 Börgermeester un ehrenamtlich Gemeendirekter.

Siet 1960 weer he Kreisdagsafordnter un tüschen 1964 un 1977 as ok af 1980 weer he Landraad vun den Landkreis Wittmund. Creutzenberg wurr in de 7. bit 10. Wahlperiood van 1970 bit 1986 Liddmaat vun den Landdag in Neddersassen. In’ Landdag weer he van 1978 bit 1982 Vörsitter vun den Utschuss för Habens un Schippfohrt. 

## Ehrungen
Creutzenberg kreeg dat  Bundsverdeenstkrüüz an‘ Band un den Neddersassischen Verdeenstoorden Eerst Klass. 

## Literatur
* Barbara Simon: *Abgeordnete in Niedersachsen 1946–1994. Biographisches Handbuch.* 1996, S. 67.

## Borns
Hotlegs

De **Hotlegs** weer en körtlevend Studio-Band ut Grootbritannien, de mit hör Song *"Neanderthal Man"* en Millionenseller (1970 UK Platz 2, DE Platz 4, AT Platz 7, CH Platz 3) schafft hett un weltbekannt wurr.

Angeblich wurr dat Leed blots upnommen, um dat Equipment in dat vun Eric Stewart un Graham Gouldman nee köfft *"Strawberry Studio"* to testen. Sämtlich Musiker harrn vörher all in anner Formatschonen speelt un wurrn nah dat Enn‘ vun den "Hotleg-Test" as 10cc bekannt un berühmt. 

"Neanderthal Man" stamm ut de Penn vun Stewart, Lol Creme un Kevin Godley, de hüm schafft hebbt, as se in dat nee Studio an hör Musikinstrumenten rümklimpern deen. Dorbi entstunn ehder per Tofall de Refrain *"I'm a Neanderthal Man - you're a Neanderthal girl - let's make Neanderthal love - in this Neanderthal world"*. En Mitarbeiter vun *Philips Records* hett tofällig mithört un hett 500 Pfund Sterling as Vorschuss anboden, um dat Lee das Platt ruttobringen. Dat Leed wurr denn över twee Million Mal verköfft. 

De Titel vun den Song betruck sück den Neanderdaler, en Oortietminsch ut dat  Pleistozän, de sien fossile Överresten 1856 in dat Neanderdal up dat Rebeet vun de Stadt Erkrath in Nordrhien-Westfalen funnen wurrn weern.

Dornah hebbt de *Hotlegs* noch twee anner Singles un en LP mit den Titel *"Thinks: School Stinks"* rutbrocht, harrn aber kien Spood mehr. 

## Weblenken

De Single ''Neanderthal'' Man mit Coverafbildungen in de engelsch Wikipedia
Frank Sherwood Rowland

**Frank Sherwood Rowland** (* 28. Juni 1927 in Delaware, Ohio); † 10. März 2012 in Newport Beach, Kalifornien) weer en US-amerikaansch Chemiker.

1943 hett Rowland de High School afslooten un hett denn an de Ohio Wesleyan University studeert. Eerst 1945 wurr he in de Armee intrucken, nehm aber an de Kämpen vun den Tweeten Weltkriegs nich mehr deel. Sien Studium hett he 1948 mit en Bachelor afslooten. 1951 kreeg he vun de University of Chicago den Master-Titel un 1952 hett he dor sien Dokter makt. 

1964 wurr Rowland to‘n Perfesser an de University of California, Irvine un to’n Dekan vun de Fakultät för Chemie beropen. Dekan bleev he bit 1970. 1989 kreeg he den Japan-Pries.

Rowland wurr 1995 tosommen mit Mario José Molina un Paul Joseph Crutzen as Pionier vun de Ozonlock-Forschung mit den Nobelpries för Chemie uttekent. Rowland un Molina harrn 1974 in en Upsatz in de Tietschrift „Nature“ hör Opdecken verapenlicht, dat Fluorchlorkohlenwaterstoffen to’n Afbo vun de  Ozonschicht bidragen. Bi dat Bekanntwerden vun dat Ozonlock över de  Antarktis in de 1980er Johren wurr hör Opdecken weltwiet debatteerd un dat führ letztlich to en Minneseeren vun den FCKW-Utpusten in dat laat 20. Johrhunnert.

## Enkeld Nahwiesen


## Weblenken
* Rowland up de Siet vun den Nobelpries
Ricky Ford

**Ricky Ford** (*Richard Allen Ford*; * 4. März 1954 in Boston, Massachusetts) is en US-amerikaansch Jazz-Saxophonist.

Ford studier an dat New England Conservatory of Music. 1974 nehm he mit dat  *New England Conservatory Ragtime Ensemble* vun sien Konservatorium ünner de Leitung vun Gunther Schuller Warken vun Scott Joplin up. Denn hett he 1976 mit dat *[[Duke Ellington Orchestra]]* ünner Mercer Ellington tourt. Dornah arbeit he mit Charles Mingus, weer van 1978 bit 1981 Liddmaat vun dat Quintett vun Dannie Richmond un 1982 vun de *[[Mingus Dynasty (Band)|Mingus Dynasty]]* un is mit Lionel Hampton, Amina Claudine Myers und Abdullah Ibrahim uptreden.

Dorneben speel he en Reeg vun Alben as Bandleader in. Enn‘ vun de 1980er Johren weer he Artist-in-Residence an de Brandeis University, hett en eegen Band leit, hett Upnahmen mit McCoy Tyners (Big) Band makt und weer ok up Tourneen dör  Europa.

## Utwahl-Diskographie
**Loxodonta africana* mit Oliver Beener, Charles Sullivan, Bob Neloms, Richard Davis, Dannie Richmond, 1977
**Manhattan plaza* mit Oliver Beener, Jaki Byard, David Friesen, Dannie Richmond, 1978
**Flying colors* mit John Hicks, Walter Booker, Jimmy Cobb, 1980
**Tenor of the times* mit Albert Dailey, Rufus Reid, Jimmy Cobb, 1981
**Interpretations* mit John Hicks, Walter Booker, Jimmy Cobb, 1982
**Future's gold* mit Albert Dailey, Larry Coryell, Ray Drummond, Jimmy Cobb, 1983
**Shorter ideas* mit Jimmy Knepper, James Spaulding, Kirk Lightsey, Rufus Reid, Jimmy Cobb, 1984
**Saxotic stomp* mit James Spaulding, Ricky Ford, Charles Davis, Kirk Lightsey, Ray Drummond, Jimmy Cobb, 1987
**Hard groovin*' mit Roy Hargrove, Geoff Keezer, Robert Hurst, Jeff Watts, 1989
**Manhattan blues* mit Jaki Byard, Milton Hinton, Ben Riley, 1989
**Hot brass* mit Lew Soloff, Claudio Roditi, Steve Turré, Danilo Pérez, Christian McBride, Carl Allen, 1991
**American African blues* mit Jaki Byard, Milton Hinton, Ben Riley, 1991
**Tenor madness too* mit Antoine Roney, Donald Brown, Peter Washington, Louis Hayes, 1992
**Tenors of Yusef Lateef & Ricky Ford* mit Yusef Lateef, Avery Sharpe, Kamal Sabir, 1994
**Balaena* mit George Cables, Cecil McBee, Ed Thigpen, 1999
**Reeds and Keys* mit Kirk Lightsey, 2003

## Weblenken
*Ricky Ford - Diskographie
* Ricky Ford in de Katalog vun de Deutsche Nationalbibliothek
* Ricky Ford in dat Online Computer Library Center
* Personennaamdatei
Ohe (Sater Eems)

De **Ohe** ligg in’n Noordwesten vun Neddersassen un is de linke Bornbeek vun de Sater-Eems, de to de Leda hört un in de Eems fleet. 

## Loop
De Born vun de Ohe ligg in de Naturschutzrebeet *Oberlauf der Ohe* (up Platt: *böversten Deel vun de Ohe*) in de Gemeen Spahn-Härrnstäe. Se löppt dorna dör de Gemeenten Borger, Breddenbarg, Esterwegen, Hilkenbrook un Neescharrel. Süüdlich vun Esterwegen kummt dat Water vun de Loorper Beeke in de Ohe. Bi den Küstenkanaal fleeten de Marka un de Ohe tohope in de Sater-Eems.

## Möhlen
In’t 19. un 20. Johrhunnert wordt Waterkraft vun de Ohe dör mehrere Möhlen, so as de Walkemöhl in Borger (1919 afreten), brukt.
Dominic Raacke

**Dominic Raacke** (* 11. Dezember 1958 in Hanau) is en düütschen Schauspeler un Dreihbookschriever.

## Leven un Wark
Raacke is de Söhn vun den Designer un Kunstprofesser Peter Raacke. Sien Mudder is Bildhauersche. Ut dat Torüchdenken an jemehr Scheden to sien Tiet as Teenager hett sik en Vörleev för de Beatles entwickelt, sünners för dat Leed Hey Jude. Sien Jöögd hett he to’n Deel in de USA verleevt, woneem he na sien Abitur un en tweejohrige Hospitanz bi de Stäädtschen Bühnen vun de Stadt Frankfort, an’t Actors Studio in New York bi Lee Strasberg un an’t *[[Stella Adler|Stella Adler Conservatory of Acting]]* studeert hett.

Bekannt worrn is Raacke sünners dör de ARD-Krimireeg *Tatort*, in de he an de Siet vun Boris Aljinovic den Berliner Kommissar Till Ritter speelt.

Mit de Schauspelersche Natja Brunckhorst hett he en gemeensame Dochter (* 1991).

## Filmografie (Utwahl)

## Utteken
Raacke hett bit hüüt (Stand: März 2011) twee Filmpriesen wunnen:
* 1987: den Düütschen Dorstellerpries Chaplin-Schoh vun’n Bundsverband vun de düütschen Film- un Feernsehspeelbasen e. V. as *Best Nawassschauspeler* för *Gambit*
* 1995: den Telestar in de Kategorie *Best Dreihbook* för *Um die 30*

## Borns


## Weblenken

* Dominic Raacke bi Prisma-Online
Santonium

Dat **Santonium** is in de Eerdhistorie en chronostratigraafsche Stoop vun de Kried. Meent is dormit de Tiet vun ruchweg 86,3 bit 83,5 Millionen Johren vör de hüütigen Tiet. Dat Santonium folgt dormit op dat öllere Coniacium un warrt vunt jüngere Campanium aflöst.

## Naam
Typiseert warrt disse geoloogsche Stoop vun de Steenfolgen in de histoorschen Landschop Saintonge in de Neeg vun de franzööschen Stadt Saintes. De latiensche Naam *Santonum* för disse Landschop geev den Naam för de Stoop. Henri Coquand hett de Stoop un ehrn Naam 1857 vörslahn.

## Definitschoon
De Anfang vun de Stoop warrt dör dat eerste Vörkamen vun de Inoceramen-Ooort *Cladoceramus undulatoplicatus* defineert. To Enn geiht de Stoop mit dat Utstarven vun de Seelilien-Oort *Marsupites testudinarius*. En GSSP (global Tyyplokalität un Tyypprofil) för dat Santonium is opstunns nich nich afsluten ratifizeert.

## Ünnerdeelen
Dat Santonium kann wieter ünnerscheedt warrn in Ünner-, Middel un Böversantonium.

In’t Rebeet vun de Tethys hett dat Santonium blots en Ammoniten-Biozoon:
* *[[Placenticeras polyopsis]]*

Mit de  Inoceramen, Foraminiferen un dat Nannoplankton kann aver noch fiener ünnerdeelt warrn.

## Literatur
* Felix Gradstein, Jim Ogg, Jim & Alan Smith: A Geologic timescale. Cambridge University Press 2005 ISBN 9780521786737
* Hans Murawski & Wilhelm Meyer: *Geologisches Wörterbuch*. 10., nee bearb. u. wiet. Opl., 278, Enke Verlag, Stuttgart 1998 ISBN 3-432-84100-0.

## Weblenken
* Düütsche Stratigraafsche Kommisschoon (Rgv.): ''Stratigraphische Tabelle von Deutschland 2002''. Potsdam 2002 ISBN 3-00-010197-7 (PDF; 6,57 MB)
*Norges Network of offshre records of geology and stratigraphy (PDF-Datei; 103&nbsp;kB)
List vun Herrscher mit den Naam Bugslaff

**Bugslaff** is de Naam von

* Bugslaff I., Hertog von Pommern (1156–1187),
* Bugslaff II., Hertog von Pommern (1187–1220),
* Bugslaff III., Först von Schlawe-Stolp († na 1200),
* Bugslaff IV., Hertog von Pommern (1278–1309),
* Bugslaff V., Hertog von Pommern-Wolgast (1326–1368),
* Bugslaff VI., Hertog von Pommern-Wolgast (1368–1393),
* Bugslaff VII., Hertog von Pommern-Stettin (1372–1404),
* Bugslaff VIII., Hertog von Pommern (1395–1418),
* Bugslaff IX., Hertog von Pommern-Wolgast-Stolp-Stargard (1418–1446),
* Bugslaff X., Hertog von Pommern (1478–1523),
* Bugslaff XIII., Hertog von Pommern (1567–1606),
* Bugslaff XIV., Hertog von Pommern (1625–1637),
* Bugslaff von Schlawe, Först von Schlawe-Stolp.
Hugo van der Goes

**Hugo van der Goes** (* um un bi 1435/1440 wohrschienlich in Gent; † 1482 in Oudergem bi Brüssel) is en fläämschen Maler un en vun de grottsten Meesters vun de Fläämschen Primitiven ween. 

## Leven
An'n 4. Mai 1467 is van der Goes Meester in de „Lukasgill“ in Gent wurrn. Dor dör is he histoorsch to'n eerstn Mol to griepen. Sien Börg un Tüge is Joos van Wassenhove, beter bekannt as *Justus van Gent*. Over dat, wat he vordem maakt un maalt hett, weet wi nix. 1468 is Hugo van der Goes, tohopen mit Jacques Daret un annere Künstlers na Brügge beropen wurrn. Dor scholl he de Stadt vertieren un utsmücken for de Fiern bi Karl den Stolten siene Hochtied mit Magareta vun York. 
Vun 1474 bit to'n 15. August 1476 is he Dekan vun de Malergill ween. Al to siene Leevtied weer he en wiethen bekannten Mann. Dat wiest ok de rooren Arbeiden for Borgerslüde un Adel, de dat vun em bit up den hüdigen Dag noch gifft.

Kort vor den 1. November 1475 is he as Augustinerbroder in dat *Roode Clooster* dune bi Brüssel inträen, man de Maleree hett he in dat Klooster nich upgeven. Dat is nich bekannt, worum he in't Klooster gahn is, man he weer dor nich mit „ut'e Welt“. He hett Besöök kregen vun allerhand mächtige Lüde. Ok de Arzhartog un latere düütsche Kaiser Maximilian is kamen un hett sik Biller vun em ankeken un ok bestellt. 

1481 hett he mit en poor Bröer en Reis na Köln maakt. Up de Fohrt torüch hett he en Anfall kregen un woll sik sülms umbringen. Wi weet nich, of he vor sien Dood dor wedder ganz vun gesund wurrn is. As he wedder in sien Klooster weer, begeev he sik all de Vordeele un Privilegien, de he vun den Prior kregen harr, vunwegen datt he so'n bekannten Mann weer. 1482 is he denn sturven.

## Warke (nich na de Johre)

* Portinari-Triptychon, um 1475, Uffizien, Florenz,
* Monforte-Altar, Gemäldegalerie, Berlin,
* De Scheepers beedt an, Gemäldegalerie, Berlin,
* Wiener Diptychon, Kunsthistorisches Museum Wien,
* *Maria ehr Dood*, Groeningemuseum, Brügge,
* *Hippolytus-Altar*, St. Salvator, Brügge,
* *Marien-Lüttaltar*, Städel, Frankfort an'n Main.


Bild:Hugo van der Goes 004.jpg|*Portinari-Altar*, Uffizien, Florenz
Bild:Hugo van der Goes 002.jpg|*De Scheepers beedt an*, Gemäldegalerie Berlin
Image:Hugo van der Goes 009.jpg|En Flunken vun dat Wiener Diptychon


## Literatur

* Dirk de Vos: *Flämische Meister: Jan van Eyck, Rogier van der Weyden, Hans Memling. * DuMont, Köln, S.&nbsp;143-156, ISBN 3-8321-7201-7,
* Jochen Sander: *Hugo van der Goes, Stilentwicklung und Chronologie*. Mainz 1992, ISBN 3-8053-1226-1.
* Günter Arnolds (Hrsg.): *Malerei des Abendlandes. Eine Bildersammlung von der frühchristlichen bis zur zeitgenössischen Malerei*. F. A. Herbig Verlagsbuchhandlung, Berlin-Grunewald 1955
* Rudy van Elslande, Het Clair-obscure in de ‘Kerstnacht’ van Hugo van Der Goes Vernieuwer en voorloper van het 17de-eeuwse caravaggisme – chiaroscuto in ‘The Navity’ bij Hugo van der Goes Innovator and precursor of the 17th century Caravaggist style, Hoogstraten, 2011.

## Weblenken

* Olga's gallery: Hugo van der Goes
Esch

**Esch** betekent

* Esch (*Fraxinus excelsior*), Oort Boom,
* Eschen (*Fraxinus*), Geslecht von Bööm,
* Esch, Stroom in Frankriek, de in de Mosel münnt,
* Bourg Esch, Borg in Frankriek,
* Bahnhoff Ibbenbüren-Esch, Bahnhoff an de Bahnlien Löhne–Rhene, Noordrhien-Westfalen,
* Esch, Gemeen in’n Landkreis Bernkastel-Wittlich, Rhienland-Palz,
* Esch, Gemeen in’n Landkreis Vulkaneifel, Rhienland-Palz,
* Esch, Oort in de Gemeen Grafschaft in’n Landkreis Ahrweiler, Rhienland-Palz,
* Esch, Oort in de Gemeen Waldems in’n Rheingau-Taunus-Kreis, Hessen,
* Esch, Oort in de Gemeen Bad Münstereifel in’n Kreis Euskirchen, Noordrhien-Westfalen,
* Esch, Oort in de Stadt Elsdorf in’n Rhien-Erft-Kreis, Noordrhien-Westfalen,
* Dom-Esch, Oort in de Gemeen Euskirchen in’n Kreis Euskirchen, Noordrhien-Westfalen,
* Köln-Esch/Auweiler, Stadtdeel von de Stadt Köln, Noordrhien-Westfalen,
* Auf Esch, Oort in de Gemeen Groß-Gerau in’n Landkreis Groß-Gerau, Hessen,
* Esch-sur-Alzette, Stadt in Luxemborg,
* Esch-sur-Sûre, Oort in Luxemborg,
* Esch, Oort in de Gemeen Haaren, Noordbrabant, Nedderlannen,
* De Esch, Stadtdeel von Rotterdam in de Nedderlannen,
* Esch, Oort in de Gemeen Belen in’n Landkreis Cuxhoben, Neddersassen,
* Esch, Oort in de Gemeen Freeborg in’n Landkreis Stood, Neddersassen.

**Esch** is de Familiennaam von

* Adolf von der Esch (1861–1937), düütschen Generaalleutnant,
* Albert Esch (1883–1954), öösterriekschen Landschopsarchitekt,
* Ann Esch, fläämsche Schauspelerin,
* Arno Esch (1928–1951), düütschen Politiker,
,
* Björn von der Esch (1930–2010), sweedschen Politiker,
* En Esch (* 1968), düütschen Musiker,
* Eric Esch (* 1966), US-amerikaanschen Boxer,
* Franz-Rudolf Esch (* 1960), düütschen Ökonoom,
* Hans von der Esch (1862–1934), düütschen Generaalleutnant,
* Hans-Georg Esch (* 1964), düütschen Fotograaf,
* Hans-Joachim von der Esch (1899–1976), düütschen Diplomaat,
* Harald E. Esch (1931–2017), düütsch-US-amerikaanschen Bioloog,
* Hermann Esch (1879–1956), düütschen Architekt,
* Horst-Dieter Esch (* 1943), düütschen Ünnernehmer,
* Jim Esch, US-amerikaanschen Politiker,
* John J. Esch (1861–1941), US-amerikaanschen Politiker,
,
* Karl von Esch (1823–1899), öösterriekschen Feldmarschallleutnant,
* Karl von der Esch (1827–1880), düütschen Generaalmajor,
* Karl Esch (1852–1939), öösterriekschen Feldmarschallleutnant,
* Karl-Heinz Esch (* 1939), düütschen Footballspeler,
* Karl Wilhelm von der Esch (1827–1880), düütschen Generaalmajor,
* Leighton Vander Esch (* 1996), US-amerikaanschen American-Football-Speler,
* Marvin L. Esch (1927–2010), US-amerikaanschen Politiker,
* Mathilde Esch (1815–1904), öösterrieksche Malerin,
* Max von der Esch (1853–1935), düütschen Generaal,
* Michael Esch (1869–1938), düütschen Jesuit un Astronoom,
* Nicolaus van Esch (1507–1578), nedderlandschen Theoloog,
* Rüdiger Esch (* 1966), düütschen Musiker un Schriever,
* Rudolf Esch (1922–1962), düütschen Architekt,
* Ryan van Esch, nedderlandsch Fotomodell,
* Tobias Esch (* 1970), düütschen Neurobioloog.

Kiek ok bi: Aesch, Ash.
Nindörp (Drochters)

**Nindörp** () is en Dörp in de Gemeen Drochters in’n Landkreis Stood, Neddersassen.

## Geografie

Dat Dörp liggt in Keden un in de Masch in’n Süüdwesten von de ole Wischhobener Süderelv un de Elvinsel Kruutsand. Von de richtige Elv is de Oort so bi dree Kilometer af. Na Süüdwesten slütt sik dat Kedener Moor an.

De Naveröörd sünd Doornbusch in’n Noordwesten, Kruutsand in’n Noorden, Gauensiekersand in’n Oosten, Theisbrügg un Drochters in’n Süüdoosten, Theisbrüggermoor un Aschhoorn in’n Süüdwesten un Doornbuschermoor in’n Westen.

## Historie

Nindörp kummt 1124 as *Nendorp* toeerst in en Oorkunn von Rudolf I. vör, de Land in dat Dörp an dat Klooster Harsfeld schenkt hett. 1289 kummt de Oort wedder in de Oorkunnen vör, as he Deel von dat Kaspel Drochters warrt.

### Verwaltungsgeschicht

In de Franzosentied von 1810 bet 1814 hett de Oort to de Mairie Drochters in’n Kanton Freeborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n Kreis Stood worrn.

De Oort is al in dat 19. Johrhunnert Deel von de Gemeen Drochters worrn. An’n 1. Juli 1972 sünd de Gemenen Drochters, Hüll un Aßel mit de Gemeenreform in Neddersassen tohoopgahn un hebbt de ne’e un gröttere Gemeen Drochters billt.

### Inwahnertall

### Religion

Nindörp is evangeelsch-luthersch präägt un höört to dat Kaspel von de Johannis- un Katharinen-Kark in Drochters.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

Nindörp liggt an de Landsstraat 111, de ok *Obstmarschenweg* heet un in’n Süüdoosten över Drochters na Stood un in’n Noordwesten na Wischhoben un an de Bundsstraat 495 löppt. In’n Süüdwesten löppt de Kreisstraat 27 na Doornbuschermoor.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 21 Kilometer in’n Süüdoosten von Nindörp an de L&nbsp;111. Dat gifft Plaans, dat de A&nbsp;26 bet Drochters wiederboot warrt un dor op de A&nbsp;20 drippt, de ok noch nich boot is. Dat Dreeeck Drochters schall denn üm un bi fiev Kilometer wied weg ween.

De nächste Bahnhoff is so bi 16 Kilometer wied weg in’n Süden de Bahnhoff Hammoh an de Nedderelvbahn von Cuxhoben na Hamborg. Von 1899 bet 1933 harr dat Dörp ok en Bahnhoff an de Kedener Kreisbahn.

### Scholen

De Kinner ut’n Oort gaht na de Grundschool Doornbusch op School.

## Footnoten
Landsstraat 111 (Neddersassen)

De **Landsstraat 111** (faken *Obstmarschenweg* nöömt) is en 50 Kilometer lange Landsstraat in Neddersassen, de vun de Bundsstraat 73 bi Ottenbeek un Stood dör Keden langs de Elv un mit de Oostbrügg Geversdörp över de Oost röver bet na Dingwöörden wedder ran an de Bundsstraat 73 geiht. De wichtigsten Öörd an de Straat sünd Stood, Bützfleet, Drochters, Wischhaven un Freeborg.

## Historie

De Straat is 1861 Landsschossee von dat Königriek Hannover worrn.

De Oostümgehung von Stood twüschen de B&nbsp;73 bi Gothenborg un de Freebörger Straat is eerst 1987 trechworrn. Vörher müss de Verkehr noch dör de Ooldstadt von Stood, üm von de B&nbsp;73 na Keden to kamen.

Bet 1988 müss in Geversdörp noch de Fähr över de Oost nahmen warrn. In dat Johr is de Oostbrügg Geversdörp trech worrn.

## Weblenken

## Footnoten
Cuxhaven

**Cuxhaven** betekent

* *[[Cuxhaven (Schipp, 1864)|Cuxhaven]]*, Raddamper von 1864,
* *[[Cuxhaven (Schipp, 1882)|Cuxhaven]]*, brietschen Frachter von 1882,
* ''Cuxhaven'' (M 1078), Minenjagdboot von de düütsche Bundsmarien.

Dat is ok de hoochdüütsche Naam von

* Cuxhoben, Stadt in’n Landkreis Cuxhoben, Neddersassen.
Bernhard Vogel

**Bernhard Vogel** is de Naam von

* Bernhard Vogel (1683–1737), düütsch Koppersteker,
* Bernhard Vogel (1847–1898), düütschen Kumponist un Musikschriever,
* Bernhard Vogel (1882–1959), düütsch Politiker (CDU),
* Bernhard Vogel (1913–2000), öösterrieksch Politiker (SPÖ),
* Bernhard Vogel (1932–2025), düütsch Politiker un Ministerpräsident (CDU),
* Bernhard Vogel (* 1961), öösterrieksch Maler.
Helmut Schimeczek

**Helmut Schimeczek** (* 4. Juli 1938 in Berlin) is en ehmalger düütsch Footballspeler.

## Karriere
Helmut Schimeczek speel wiels sien Profikarriere blots för den SV Werder Bremen. He keem 1958 ut Fallersleben an de Werser. Bi Bremen kreeg de 1,70 m groot Middelfeldspeler in de Saison 1960/61 in de Böverliga Noord all 20 Insatzen, in de he 3 Dooren schaaten hett. Ok in de dree folgend Johren tell he to de Stammkader vun Werder Bremen und keem ok in de Bundsliga to’n Insatz. 

1961 wunn he mit sien Mannschap den DFB-Pokal nah en 2:0-Sieg in dat Finale tegen den 1. FC Kaiserslautern. De Doorschütten weern Willi Schröder un Helmut Jagielski. Veer Johr later wurr Schimeczek ok düütsch Meester mit Bremen. Een Johr later reck dat denn noch mal to en tweeten Platz. In de Saison 1969/70 hett he blots noch een Speel in de Bundsliga makt. 

Insgesamt hett Schimeczek 78 Bundsligaspelen makt un dorbi 3 Dooren schaaten.

## Enkeld Nahwiesen


## Weblenken
* Profil bi fussballdaten, dornah hett he 2 Dooren schaaten
* Schimeczek bi Kicker-online, dornah hett he 3 Dooren schaaten
Werner Gräber

**Werner Gräber** (* 18. November 1939; † 3. November 1995) weer en düütsch Footballspeler. 

De Störmer hett för Hannober 96 in de Saison 1963/64 28 Spelen (11 Dooren) in de Böverliga Noord, un, nahdem de Vereen in de Bundsliga upsteegen weer, van 1964 bit 1968 insgesamt 89 Bundsligaspelen (13 Dooren) bestreeden. Dornah wessel he för een Saison to'n Wupperdaler SV, bevör he 1969 noch för twee Johren för Arminia Hannober de Steefel schnöört hett. 

## Weblenken
* Werner Gräber bi Kicker online
* Werner Gräber up Fußballdaten.de
Gerard van Velde

**Gerard Pieter Hendrik ("Gerard") van Velde** (* 30. November 1971 in Wapenveld) is en ehmalger nedderlannsch Iesflinklöper.

He hörr siet Anfang vun de 90er Johren to de best nedderlannsch Iesflinklöpers, hett aber bi de Olympisch Winterspelen 1992 un 1994 jeweils knapp en Medaille verpasst.

De Inführung vun Klappschlittschohen fung Enn’ vun de 90er Johren an. Van Velde keem mit disse Schoh aber nich klor un hett sien Karriere beend. Rintje Ritsma hett denn aber en Trainingspartner söcht un so fung van Velde weer an to traineeren un kunn sück sogor för de  Olympisch Winterspelen, ditmal in Salt Lake City, qualifizeeren. Dor wunn he en beten överraschend mit Weltrekord de Goldmedaille över   1000 Meter vör Jan Bos.

Veer Johr later kunn he sück denn aber nich mehr för de Spelen in Turin qualifizeeren.

## Weblenken
* Fotos vun Gerard van Velde
Flagg vun Colorado

De **[[Flagg]]** vun den US-Bundsstaat **[[Colorado]]** wurr 1911 annommen. 

Se is in de Farven Blau-, Witt-, Blau- querstriept un führt in‘ Liek en golden vun en root Bookstaav  C to dree Veertel umfaaten Kreis.

Dat roode *C* up de Flagg steiht för den Anfangsbookstaav vun *Colorado*. Dat umfaat en golden Schiev un erinnert dormit an dat spaansch Arvdeel vun de Region un de Bodenschatzen vun den Staat.

## Literatur
*Karl-Heinz Hesmer: *Flaggen und Wappen der Welt. Geschichte und Symbolik der Flaggen und Wappen aller Staaten*. Gütersloh: Bertelsmann Lexikon Verlag, 1992. ISBN 3-570-01082-1

## Weblenken
* Flaggen-Lexikon
* The Colorado State Flag (engelsch)
Hues Corporation

**Hues Corporation** weer en US-amerikaansch Pop- un Soul-Trio, dat Midden vun 1970er Johren internatschonalen Spood harr. Liddmaaten weern Hubert Ann Kelley (* 24. April 1947 in Fairchild, Alabama), St. Clair Lee (* 24. April 1944 as *Bernard St. Clair Lee Calhoun Henderson* in San Francisco,† 8. März 2011) un Karl Russel (* 10. April 1947 in Columbus (Ohio)). 

Hör 1974er Hit *Rock the Boat* weer en Welthit un Millionenseller to Anfang vun de  Disco-Ära un hörr neben *Love's Theme* (Love Unlimited Orchestra) un *The Sound Of Philadelphia (TSOP)* (MFSB) to de eerst Nummer-1Hits vun de Disco-Ära

De Grupp hett noch veer anner Singles rutbrocht, de ok ünner de Top-100 in de USA keemen: *Freedom for the Stallion* (1973, Platz 63), *Rockin‘ Soul* (1974, Platz 18), *Love Corporation* (1975, Platz 62) un *I Caught Your Act* (1977, Platz 92). Trotz dissen Spood hett sück de Band 1977 uplööst.

## Enkeld Nahwiesen


## Weblenken
* Biografie un Indrag up  soultracks.com
Veerfööt

De **Veerfööt** (ok **Veerföters**), **Landwarveldeerten** oder **Tetrapoda** sünd in bioloogsche Systematik all de Warveldeerten, de veer (gr. = *tetra*) Fööt (gr. = *podes*) hebbt. Dorto höört de Amphibien (Amphibia), de Reptilien (Reptilia), de Vagels (Aves) und die Söögdeerten (Mammalia). Ok de Minsch höört dorto. 

Vun de Veerfööt gifft dat so üm un bi 26.700 Orden.
Ooltkeevvagels

De **Ooltkeevvagels** (Paleognathae) sünd een vun de twee Ünnerklassen vun de Vagels. Na de traditschonelle Systematik hett se twee Ornen:
* de Loopvagels (*Struthioniformes*) un 
* de Stüüthöhner (*Tinamiformes*)
mit tosamen 57 Oorn in 6 Familien.

Paleognathae is greeksch för **oolt Keev** un meent, dat de Opbo vun de Böhn primitiver is un mehr so as bi de Reptilien un nich so as bi de annern Vagels, de Neekeevvagels (greeksch:*Neognathae*).

Ok dat Becken (Anatomie) süht anners ut: twischen Ilium un Ischium finnt sik en Finster. 

All de Loopvagels köönt nich flegen un bi de Stüüthöhner is dat mit Flegen ok nich so goot. Wohrschau: dat gifft ok Neekeevvagels, de nich flegen köönt, so as de Pinguins.

## Kiek ok bi
* List vun Vagels, mit allerhand plattdüütsche Vagelnaams un Naams ut de Naberspraken
*
Ooldhoogdüütsche Spraak

**Ooldhoochdüütsch** is keen eenheitliche Spraak, as dat Woort een dat so wiesmaken kann. Dat hannelt sik dor um en Grupp vun Westgermaansche Spraken bi, de in'n Süden vun de „Benrather Lien“ snackt wurrn sund. Düsse Dialekte verscheelt sik vun de annern westgermaanschen Spraken dör de so nömmte „Tweete Luutverschuven“ (oder „Hoochdüütsche Luutverschuven“). Düsse Luutverschuven hefft de Dialekte in'n Norden vun de Benrather Lien, in dat Noordüütsche Siedland  un de hüdigen Nedderlannen nich mitmaakt. To'n Unnerscheed vun dat Ooldhoochdüütsche weert düsse Dialekte unner den Naam „Ooldsassisch“ oder ok „Ooldnedderdüütsch“ tohopen faat. Ut dat Ooldsassische hett sik later de Middelnedderdüütsche Spraak un noch later dat moderne Plattdüütsch utspunnen. Ok dat Ooldnedderfranksch hett de tweete Luudverschuven nich mitmaakt un is vundeswegen nich mit to dat Ooldhoochdüütsche to to reken. Ut dat Ooldnedderfranksch hett sik later de Nedderlannsche Spraak utspunnen. 

Vunwegen datt dat Ooldhoochdüütsche en Grupp vun verwandte Dialekte ween is un dat in dat föhe Middeloller keen Standardspraak geven hett, de allerwegens gellen dö, könnt Schriften ut düsse Tied to de enkelten ooldhoochdüütschen Spraken to sorteert weern. Denn warrt faken passlich vun *(Oold-)Süüdrhienfränksch*, *[[Ooldbairisch]]*, *[[Ooldalemannsch]]* usw. snackt. 

## Luutschuven
Bi de tweete Luutschuven hefft sik allerhand Luten verschaven:

* d / th is to'n **t** wurrn: Vadder, father, vader => Vater 
* p is to **pf** wurrn: Pund, pound, pond =>  Pfund
* p is to'n **f** wurrn: slapen => schlafen;  open => offen
* t is to'n **ss** wurrn : water => Wasser; foot => Fuß
* k is to'n **ch** wurrn: Ik => Ich; week => weich; Week => Woche; Book => Buch